AIŠKINAMASIS RAŠTAS

Dėl atstovavimo Molėtų rajono savivaldybei viešosiose įstaigose taisyklių patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalis reglamentuoja, kad [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "181z) institucijos, savivaldybės įmonės, įstaigos ir organizacijos joms patikėjimo teise perduotą [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4#182z) turtą valdo, naudoja ir disponuoja juo pagal įstatymus [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "183z) tarybų sprendimuose nustatyta tvarka. Įstatymo 23 straipsnio 1 dalis nustato, kad [Valstybės](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "598z) ir [savivaldybių](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "599z), kaip [valstybės](http://litlex.molsav.lt/LL.DLL?Tekstas=1?Id=28698&Zd=valstyb%EBs%2Bir%2Bsavivaldybi%F8%2Bturto%2Bvaldymo%2B%E1statymas&BF=4" \l "600z) įmonių, savivaldybės įmonių, akcinių bendrovių, uždarųjų akcinių bendrovių, viešųjų įstaigų ir kitos teisinės formos juridinių asmenų dalyvio, turtinės ir neturtinės teisės įgyvendinamos Vyriausybės nustatyta tvarka.

Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 4 punktu paveda „dalininko (savininko) teises ir pareigas įgyvendinančioms institucijoms per 3 mėnesius nuo šio nutarimo įsigaliojimo, vadovaujantis šiuo nutarimu patvirtintomis Valstybės ir savivaldybių turtinių ir neturtinių teisių įgyvendinimo viešosiose įstaigose taisyklėmis, patvirtinti atstovavimo valstybei ar savivaldybei viešosiose įstaigose taisykles“. Molėtų rajono savivaldybės taryba 2008 m. lapkričio 12 d. priėmė sprendimą Nr. B1-166 „Dėl atstovavimo Molėtų rajono savivaldybei viešosiose įstaigose taisyklių patvirtinimo“ (toliau – Taisyklės).

Įgyvendinant Savivaldybės kaip viešosios įstaigos dalininkės (savininkės) teises, siekiant patvirtinti aktualias Taisykles pagal pasikeitusius reglamentuojančius teisės aktus, sutrumpinti sprendimų priėmimo laiką, suteikiant sprendimų priėmimo teisę Molėtų rajono savivaldybės administracijos direktoriui, Savivaldybės administracija siūlo pripažinti netekusiu galios Molėtų rajono savivaldybės tarybos 2008 m. lapkričio 12 d. sprendimą Nr. B1-166 „Dėl atstovavimo Molėtų rajono savivaldybei viešosiose įstaigose taisyklių patvirtinimo“ ir patvirtintinaujas Atstovavimo Molėtų rajono savivaldybei viešosiose įstaigose taisykles.

Savivaldybės tarybos sprendimai būtų priimami dėl:

1. viešosios įstaigos įstatų keitimo;

2. paslaugų, darbų bei produkcijos kainų ir tarifų ar jų nustatymo taisyklių nustatymo;

3. viešajai įstaigai nuosavybės teise priklausančio ilgalaikio turto perleidimo ar įkeitimo;

4. viešosios įstaigos reorganizavimo ir reorganizavimo sąlygų tvirtinimo;

5. viešosios įstaigos pertvarkymo;

6. viešosios įstaigos likvidavimo ar jos likvidavimo atšaukimo;

7. likvidatoriaus skyrimo ir atšaukimo, kai sprendimą likviduoti viešąją įstaigą priima visuotinis dalininkų susirinkimas;

 8. viešosios įstaigos tapimo kitų juridinių asmenų steigėja ar dalyve;

 9. naujų dalininkų priėmimo;

 10. dalininkų kapitalo didinimo Savivaldybės papildomais įnašais;

 11. įstaigos filialų ir atstovybių steigimo, jų nuostatų tvirtinimo, jų veiklos nutraukimo;

 12. viešosios švietimo ir sveikatos priežiūros įstaigos vadovo skyrimo į pareigas ir atšaukimo iš pareigų;

 13. kitų klausimų, nenumatytų Taisyklių 34 ir 35 punktuose, tačiau priskirtų visuotinio dalininkų susirinkimo kompetencijai.

Administracijos direktoriaus įsakymai būtų priimami dėl:

 1. viešosios įstaigos buveinės keitimo;

2. viešosios įstaigos veiklos strategijos tvirtinimo;

3. viešosios įstaigos veiklos vertinimo kriterijų ir rodiklių nustatymo;

 4. metinių finansinių ataskaitų rinkinio tvirtinimo;

 5. informacijos, kuri pateikiama visuomenei apie viešosios įstaigos veiklą, nustatymo;

 6. viešajai įstaigai nuosavybės teise priklausančio ilgalaikio turto nuomos, perdavimo pagal panaudos sutartį;

 7. viešosios įstaigos vidaus kontrolės tvarkos nustatymo;

8. viešosios įstaigos metinių finansinių ataskaitų rinkinio audito ir auditorių ar audito įmonės rinkimo bei apmokėjimo sąlygų nustatymo;

9. viešosios įstaigos valdymo struktūros ir pareigybių sąrašo tvirtinimo;

10. viešosios įstaigos vadovo skyrimo į pareigas ir atšaukimo iš pareigų (išskyrus švietimo ir sveikatos priežiūros įstaigas), jo darbo sutarties sąlygų nustatymo bei kitų funkcijų, susijusių su įstaigos vadovo darbo santykiais Darbo kodekso ir kitų teisės aktų nustatyta tvarka įgyvendinimo (tik įgyvendinant Savivaldybės, kaip viešosios įstaigos dalininkės, teises);

11. kolegialių organų narių, jeigu kolegialūs organai numatyti viešosios įstaigos įstatuose, rinkimo ir atšaukimo;

12. konkurso vadovo pareigoms nuostatų tvirtinimo (tik įgyvendinant Savivaldybės, kaip viešosios įstaigos dalininkės, teises);

13. kitų pareigų, į kurias darbuotojai priimami konkurso būdu, sąrašo ir kvalifikacinių reikalavimų tvirtinimo;

 14. konkurso kitoms pareigoms, į kurias darbuotojai priimami konkurso būdu, nuostatų įstatymų nustatyta tvarka tvirtinimo;

 15. įstaigos veiklos ataskaitos vertinimo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo įstatymo 23 straipsnio 1 dalis;

Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - priėmus sprendimą ir perdavus nurodytų Savivaldybės kaip viešosios įstaigos dalininkės (savininkės) teisių įgyvendinimą Administracijos direktoriui, sutrumpės sprendimų priėmimo laikas, efektyviau bus įgyvendinamos Savivaldybės turtinės ir neturtinės teisės viešosiose įstaigose.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija ir Savivaldybės viešosios įstaigos.